CELEX: 32006D0586
Language: el
Date: 2006-08-25 00:00:00
Title: 2006/586/ΕΚ: Απόφαση της Επιτροπής, της 25ης Αυγούστου 2006 , με την οποία αναγνωρίζεται κατ’ αρχήν η πληρότητα των φακέλων που υποβλήθηκαν για λεπτομερή εξέταση με σκοπό την ενδεχόμενη καταχώριση των ουσιών chromafenozide, halosulfuron, tembotrione, valiphenal και Zucchini yellow mosaic virus (ασθενές στέλεχος) στο παράρτημα I της οδηγίας 91/414/ΕΟΚ του Συμβουλίου [κοινοποιηθείσα υπό τον αριθμό Ε(2006) 3820]   (Κείμενο που παρουσιάζει ενδιαφέρον για τον ΕΟΧ)

31.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 236/31
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 25ης Αυγούστου 2006
   με την οποία αναγνωρίζεται κατ’ αρχήν η πληρότητα των φακέλων που υποβλήθηκαν για λεπτομερή εξέταση με σκοπό την ενδεχόμενη καταχώριση των ουσιών chromafenozide, halosulfuron, tembotrione, valiphenal και Zucchini yellow mosaic virus (ασθενές στέλεχος) στο παράρτημα I της οδηγίας 91/414/ΕΟΚ του Συμβουλίου
   [κοινοποιηθείσα υπό τον αριθμό Ε(2006) 3820]
   (Κείμενο που παρουσιάζει ενδιαφέρον για τον ΕΟΧ)
   (2006/586/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 91/414/ΕΟΚ προβλέπει την κατάρτιση κοινοτικού καταλόγου δραστικών ουσιών οι οποίες επιτρέπεται να ενσωματώνονται σε φυτοπροστατευτικά προϊόντα.
            
         
               (2)
            
            
               Η εταιρεία Calliope SAS υπέβαλε στις αρχές της Ουγγαρίας, στις 12 Δεκεμβρίου 2004, φάκελο για την ουσία chromafenozide, συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ. Η εταιρεία Nissan Chemical Europe SARL υπέβαλε στις αρχές της Ιταλίας, στις 19 Μαΐου 2005, φάκελο για την ουσία halosulfuron, συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ. Η εταιρεία Bayer CropScience AG υπέβαλε στις αρχές της Αυστρίας, στις 25 Νοεμβρίου 2005, φάκελο για την ουσία tembotrione, συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ. Η εταιρεία ISAGRO SpA υπέβαλε στις αρχές της Ουγγαρίας, στις 2 Σεπτεμβρίου 2005, φάκελο για την ουσία valiphenal, συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ. Το Central Science Laboratory υπέβαλε στις αρχές του Ηνωμένου Βασιλείου, στις 16 Μαρτίου 2005, φάκελο για την ουσία Zucchini yellow mosaic virus (ασθενές στέλεχος), συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ.
            
         
               (3)
            
            
               Οι αρχές του Ηνωμένου Βασιλείου, της Αυστρίας, της Ιταλίας και της Ουγγαρίας δήλωσαν στην Επιτροπή ότι, ύστερα από μια αρχική εξέταση, φαίνεται ότι οι φάκελοι για τις εν λόγω δραστικές ουσίες ικανοποιούν τις απαιτήσεις για στοιχεία και πληροφορίες που ορίζονται στο παράρτημα II της οδηγίας 91/414/ΕΟΚ. Οι φάκελοι που υποβλήθηκαν φαίνεται ότι ικανοποιούν επίσης τις απαιτήσεις για στοιχεία και πληροφορίες που ορίζονται στο παράρτημα ΙΙΙ της οδηγίας 91/414/ΕΟΚ όσον αφορά ένα φυτοπροστατευτικό προϊόν που περιέχει την εν λόγω δραστική ουσία. Σύμφωνα με το άρθρο 6 παράγραφος 2 της οδηγίας 91/414/ΕΟΚ, οι φάκελοι διαβιβάστηκαν στη συνέχεια από τους αιτούντες στην Επιτροπή και στα άλλα κράτη μέλη, παραπέμφθηκαν δε στη μόνιμη επιτροπή για την τροφική αλυσίδα και την υγεία των ζώων.
            
         
               (4)
            
            
               Με την παρούσα απόφαση αναμένεται να επιβεβαιωθεί επίσημα σε κοινοτικό επίπεδο ότι οι φάκελοι θεωρείται ότι ικανοποιούν κατ’ αρχήν τις απαιτήσεις για στοιχεία και πληροφορίες που προβλέπονται στο παράρτημα ΙΙ και, για ένα τουλάχιστο φυτοπροστατευτικό προϊόν που περιέχει την εν λόγω δραστική ουσία, τις απαιτήσεις του παραρτήματος III της οδηγίας 91/414/ΕΟΚ.
            
         
               (5)
            
            
               Η παρούσα απόφαση δεν θίγει το δικαίωμα της Επιτροπής να ζητήσει από τον αιτούντα να υποβάλει συμπληρωματικά στοιχεία ή πληροφορίες ώστε να διευκρινιστούν ορισμένα σημεία του φακέλου.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την επιφύλαξη του άρθρου 6 παράγραφος 4 της οδηγίας 91/414/ΕΟΚ, οι φάκελοι σχετικά με τις αναγραφόμενες στο παράρτημα της παρούσας απόφασης δραστικές ουσίες, οι οποίοι υποβλήθηκαν στην Επιτροπή και στα κράτη μέλη με σκοπό να καταχωριστούν οι ουσίες αυτές στο παράρτημα Ι της εν λόγω οδηγίας, ικανοποιούν κατ’ αρχήν τις απαιτήσεις όσον αφορά τα στοιχεία και τις πληροφορίες που ορίζονται στο παράρτημα II της ίδιας οδηγίας.
   Οι φάκελοι ικανοποιούν επίσης τις απαιτήσεις για τα στοιχεία και τις πληροφορίες που παρατίθενται στο παράρτημα ΙΙΙ της εν λόγω οδηγίας όσον αφορά ένα φυτοπροστατευτικό προϊόν που περιέχει τη δραστική ουσία, λαμβάνοντας υπόψη τις προτεινόμενες χρήσεις.
   Άρθρο 2
   Το κράτη μέλη-εισηγητές εξακολουθούν να εξετάζουν λεπτομερώς τους εν λόγω φακέλους και υποβάλλουν έκθεση στην Επιτροπή σχετικά με τα συμπεράσματα της εξέτασής τους, συνοδευόμενη από τυχόν συστάσεις για την καταχώριση ή τη μη καταχώριση των εν λόγω δραστικών ουσιών στο παράρτημα Ι της οδηγίας 91/414/ΕΟΚ, και από τυχόν όρους σχετικά με την καταχώριση το συντομότερο δυνατόν και το αργότερο εντός ενός έτους από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Αυγούστου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/41/ΕΚ της Επιτροπής (ΕΕ L 187 της 8.7.2006, σ. 24).
   
      ΠΑΡΑΡΤΗΜΑ
      ΔΡΑΣΤΙΚΕΣ ΟΥΣΙΕΣ ΤΙΣ ΟΠΟΙΕΣ ΑΦΟΡΑ Η ΠΑΡΟΥΣΑ ΑΠΟΦΑΣΗ
      
                  Αριθ.
               
               
                  Κοινή ονομασία, Αριθμός αναγνώρισης CIPAC
               
               
                  Αιτών
               
               
                  Ημερομηνία αίτησης
               
               
                  Κράτος μέλος-εισηγητής
               
            
                  1
               
               
                  Chromafenozide
                  Δεν υπάρχει ακόμα αριθμός CIPAC
               
               
                  Calliope SAS
               
               
                  12 Δεκεμβρίου 2004
               
               
                  HU
               
            
                  2
               
               
                  Halosulfuron
                  Δεν υπάρχει ακόμα αριθμός CIPAC
               
               
                  Nissan Chemical Europe SARL
               
               
                  19 Μαΐου 2005
               
               
                  IT
               
            
                  3
               
               
                  Τεμποτριόνη
                  Δεν υπάρχει ακόμα αριθμός CIPAC
               
               
                  Bayer CropScience AG
               
               
                  25 Νοεμβρίου 2005
               
               
                  AT
               
            
                  4
               
               
                  Valiphenal
                  Δεν υπάρχει ακόμα αριθμός CIPAC
               
               
                  ISAGRO SpA
               
               
                  2 Σεπτεμβρίου 2005
               
               
                  HU
               
            
                  5
               
               
                  Zucchini yellow mosaic virus — (ασθενές στέλεχος)
                  Αριθμός CIPAC δεν εφαρμόζεται
               
               
                  Central Science Laboratory
               
               
                  16 Μαρτίου 2005
               
               
                  UK